Mener muslimer som etterlever forbudet mot renter ender på leiemarkedet.

Assisterende direktør og forskningsprofessor ved Fredsforskningsinstituttet (PRIO), Torkel Brekke, mener vanlige banklån med renter kan være med å hindre økonomisk integrering i Norge.

- På leiemarkedet opplever mange innvandrere diskriminering. Faren er dermed at noen muslimer i Norge opplever dobbel diskriminering. Først får de ikke tilgang på midler til å kjøpe bolig fordi de ikke kan betale renter. Dernest blir de henvist til et utleiemarked med høye priser og ustabile boforhold, sier Brekke til avisen Vårt Land.

Han har utarbeidet rapporten med støtte fra Finansmarkedsfondet, og den er utgitt av Civita.

Slike banker finnes ikke i Norge eller nabolandene, men har vært et tema i flere år. Spørreundersøkelsen har 707 respondenter, som selv definerer seg som muslimer. Blant funnene er at ni av ti synes det er problematisk at det ikke er rentefri lån i Norge, åtte av ti sier de er villige til å betale mer for rentefrie lån og åtte av ti sier de ofte diskuterer rentefrie lån med familie og venner.

LES også: Civita foreslår 50 milliarder i statlige kutt



Fakta Fakta: Renteforbud og lån ↓ * Renteforbudet i islam bygger på tolkningen av det arabiske ordet «riba» i Koranen og andre sentrale tekster. Noen muslimer mener at riba skal oversettes som «renter», dermed følger det at tekstene forbyr renter generelt. * Andre muslimer mener at riba bare refererer til ågerrenter. Dermed er det bare urettferdig høye renter som forbys. * Andre igjen mener at disse reglene ikke må tolkes så strengt når man bor i land som Norge. Det er vanskelig å finne konsensus blant muslimer om skriftlærde om teksttolkningen. * Såkalte rentefrie lån kan sammenlignes med et fastrentelån, og er ikke i utgangspunktet billigere enn ordinære lån. * En kjøper finner en bolig, kjøper den sammen med banken med en viss andel innskutt egenkapital. Deretter leier kjøperen boligen av banken. Leien benyttes som avdrag på lånet, og kjøperen eier etter hvert en stadig større andel i boligen. * I SSB-rapporten « Innvandrere og deres norskfødte barn på lånemarkedet » fra 2011 går, som sammenligner gjeld hos ti innvandrergrupper går det fram at religiøse forbud mot lån og gjeld ikke holder mange borte fra lånemarkedet (KILDE. NTB)

Bakgrunnen er at enkelte muslimer mener koranen skal tolkes dit hen at all rente er forbudt, andre at som det er urettferdig høy rente som er forbud. Brekke sier at dybdeintervju han har gjort, viser det er en sammensatt gruppe - noen lever sekulært og bryr seg ikke om renteforbud, mens andre ønsker å leve etter koranens påbud.

I henhold til islam er det forbudt å kreve renter fordi man ikke skal kunne tjene seg rik på andres bekostning. Dette har flere banker i Europa løst ved at banken selv kjøper objektet som kunden trenger lånekapital til. Deretter kjøper kunden tilbake objektet fra banken i avdrag.

Vårt Land skriver at SSB og Kirkeforskning i 2013 anslo at det er 200.000 muslimer i Norge. Flere norske banker har tidligere undersøkt mulighetenfor islamske banker. DNB sier til avisen at de ikke utelukker det, men har ingen planer om å starte slike lån nå.

Les også SSB: Pilene peker oppover for norsk økonomi

Les også Norge går med rekordstort underskudd - og mer enn hele oljefondet er lovet bort